На основу члана 76.став 3. и 4., и члана 77. Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 2а. и члана 67.став 4.тачка 3. Закона о пореском поступку и пореској администрацији („Службени гласник РС“, бр.80/2002,...,и 108/2016), Закључка Владе Републике Србије 05 бр.430-9661/2017-1 од 12.10.2017. године и члана 37. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2018.године, донела је

**ОДЛУКУ**

**О ОТПИСУ ПОТРАЖИВАЊА ДОСПЕЛИХ НА ДАН 31.12.2016. ГОДИНЕ ПО ОСНОВУ НЕИЗМИРЕНИХ ИЗВОРНИХ И УСТУПЉЕНИХ ЈАВНИХ ПРИХОДА ГРАДА НИША ПРИВРЕДНОГ ДРУШТВА „ГАЛЕНИКА“ АД ИЗ БЕОГРАДА**

Члан 1.

Отписују се потрaживања Града Ниша, настала по основу неизмирених изворних и уступљених јавних прихода, привредног друштва „ГАЛЕНИКА“ АД из Београда, матични број:07726325 у укупном износу од 936.092,18 динара доспелих на дан 31. децембра 2016. године и то:

1. Изворни јавних приходи у износу од 632.928,01 динар:

- комунална такса за истицање фирме на пословном простору од 455.069,99 динара и

- накнада за коришћење грађевинског земљишта у износу од 177.858,02 динара,

1. Уступљени јавни приходи у износу од 303.164,17 динара:

* порез на зараде у износу од 219.284,01 динара и
* порез на зараде у оквиру обједињене наплате пореза и доприноса у износу од 83.880,16 динара.

Члан 2.

Како је субјект приватизације „ГАЛЕНИКА“ ДОО из Београда продат отпис потраживања доспелих на дан 31. децембар 2016. године привредног друштва „ГАЛЕНИКА“ ДОО из Београда, по основу неизмирених изворних и уступљених јавних прихода, спроводи се сходно Закључку Владе Републике Србије 05 број 430-9661/2017-1 од 12.10.2017. године.

Члан 3.

Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2018.године

**СКУПШТИНА ГРАДА НИША**

**ПРЕДСЕДНИК**

Мр. Раде Рајковић

ОБРАЗЛОЖЕЊЕ

Правни основ за доношење ове одлуке садржан је у члану 76. став 3. и 4. Закона о приватизацији по коме се одлука о отпису дуга може донети када се субјект приватизује продајом капитала или стратешким партнерством кроз докапитализацију или као мера унапред припремљеног плана реорганизације у складу са законом којим се уређује стечај. Отпис дуга пуноважан је у случају ако је продат капитал субјекта приватизације, извршена докапитализација од стране стратешког инвеститора или уколико је донето правоснажно решење којим се потврђује усвајање УППР субјекта приватизације.

Влада Републике Србије је Закључком 05 бр.430-9661/2017-1 од 12.октобра 2017.године је у тачки 4. препоручила надлежним органима јединице локалне самоуправе да у поступку продаје капитала субјекта приватизације донесу одлуку о отпису потраживања по основу изворних и уступљених прихода прихода буџета јединица локалне самоуправе према субјекту приватизације са стањем на дан 31.децембар 2016.године, ако се у поступку приватизације прода капитал субјекта приватизације и наведене одлуке доставиће Министарству финансија – Пореској управи одмах по њиховом доношењу.

У вези напред наведеног, поштујући препоруку Владе РС дату Закључком 05 бр.430-9661/2017-1 од 12.октобра 2017.године предлаже се да Скупштина Града Ниша донесе одлуку као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

СЕКРЕТАР,

Нина Илић